JayJayThrowThrow/commonwealth-wiki-mix huggingface dataset:
বড়কুঠি

বড়কুঠি বাংলাদেশের রাজশাহী অঞ্চলের সর্বপ্রাচীন ইমারত। সুনির্দিষ্টভাবে এই ইমারতের নির্মাণকাল নির্ধারণ করা না গেলেও বিভিন্ন সূত্রের বিচারে এর নির্মাণকাল অষ্টাদশ শতাব্দীর প্রথমার্ধে বলে ধারণা করা হয়। এটি প্রথমে ওলন্দাজ বা ডাচদের ব্যাবসাকেন্দ্র ছিল। ঊনবিংশ শতাব্দীর প্রথম দিকে ডাচরা ভারতে তাদের কর্মকাণ্ড গুটিয়ে নেওয়ার সিদ্ধান্ত নেয় এবং ১৮১৪ সালে ইংরেজদের সাথে একটি চুক্তি করে বড়কুঠিসহ ভারতের সকল বাবসা কেন্দ্র ইস্ট ইন্ডিয়া কোম্পানিকে হস্তান্তর করে। বড়কুঠির দায়িত্ব গ্রহণ করে ১৮৩৩ সাল পর্যন্ত তারা এটিকে তাদের বাণিজ্যিক কেন্দ্র হিসাবে ব্যবহার করে। ১৯৫৩ সালে রাজশাহী বিশ্ববিদ্যালয় প্রতিষ্ঠিত হওয়ার পর এই বড়কুঠি এর প্রথম প্রশাসনিক ভবন হিসাবে ব্যবহার করা হয়।
বিবরণ

বড়কুঠি সাহেব বাজার এবং রাজশাহী কলেজের দক্ষিণে এবং পদ্মা নদীর উত্তর পাড়ে অবস্থিত। ইষ্টক নির্মিত এবং সমতল ছাদ বিশিষ্ট এই ইমারতটি আঠারো শতকের প্রথমার্ধে (১৭২৫ সনের পূর্বে) ওলন্দাজ রেশম ব্যবসায়ীদের নির্মিত এক উল্লেখযোগ্য কীর্তি। কুঠিটির বহির্ভাগ এর দৈর্ঘ্য ২৪ মিটার (৮২-০) এবং প্রস্থ ১৭.৩৭ (৬৭-০)। দ্বিতল বিশিষ্ট এই ইমারতটি বিভিন্ন আয়তনের মোট ১২ টি কক্ষে বিভক্ত। দ্বিতলে একটি সভাকক্ষসহ ৬টি কক্ষ আছে। কেন্দ্রস্থলে অবস্থিত পূর্ব-পশ্চিমে ৯.৬০ মিটার এবং উত্তর-দক্ষিণে ৬.৩০ মিটার আয়তন বিশিষ্ট আয়তাকার সভাকক্ষের উত্তর ও দক্ষিণ দিকে একটি করে বারান্দা (উত্তরের বারান্দা ৯.৬০ ও ৫.৮৫ মিটার এবং দক্ষিণের বারান্দা ৯.১৮ ও ৫.৮৫ মিটার আয়তন বিশিষ্ট) এবং কক্ষের পশ্চিমদিকে দুটি এবং পূর্ব দিকে এক সারিতে তিনটি কক্ষ বিদ্যমান।

প্রকৃতপক্ষে ওলন্দাজ বাবসায়িরা জরুরী সময়ে ইমারতটি দুর্গ হিসাবে ব্যবহার করত। এজন্য ইমারতের ছাদে এবং নিচে বেশকটি কামান শত্রুদের মোকাবেলার জন্য প্রস্তুত থাকত। ১৮৩৩ সালে এটি ইস্ট ইন্ডিয়া কোম্পানির দখলে আসলে কামানগুলো অন্যত্র সরিয়ে নেওয়া হয়। এখানকার তিনটি পুরাতন কামান এখনও রাজশাহী পুলিশ লাইন এ সংরক্ষিত আছে।
চিত্রশালা


Boro Kuthi.jpeg
Borokuthi 4.jpg
Borokuthi 3.jpg

তথ্যসূত্র

বিষয়শ্রেণী:রাজশাহী বিশ্ববিদ্যালয়
বিষয়শ্রেণী:রাজশাহীর ভবন ও স্থাপনা
আন্দ্রেস এস্কোবার

আন্দ্রেস এস্কোবার (; ১৩ মার্চ ১৯৬৭ – ২ জুলাই ১৯৯৪) কলম্বিয়ার জাতীয় দলের ফুটবলার ছিলেন। ১৯৯৪ সালের বিশ্বকাপে যুক্তরাষ্ট্রের বিরুদ্ধে এক খেলায় তিনি ভুল ক্রমে আত্মঘাতী গোল করে বসেন। কলম্বিয়া এই খেলায় হেরে যায় এবং তার ফলে বিশ্বকাপ থেকে ছিটকে পড়ে।

দশদিন পর মেদেয়িন শহরের এক বারে এস্কোবারকে গুলি করে হত্যা করা হয়। হত্যাকারী ১২ বার এস্কোবারকে গুলি করেন এবং প্রতি বুলেটের সাথে 'গোল!' বলে চিতকার করে ওঠেন।
তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:কলম্বিয়ার আন্তর্জাতিক ফুটবলার
বিষয়শ্রেণী:১৯৯০ ফিফা বিশ্বকাপের খেলোয়াড়
বিষয়শ্রেণী:১৯৯৪ ফিফা বিশ্বকাপের খেলোয়াড়
বিষয়শ্রেণী:ফুটবল রক্ষণভাগের খেলোয়াড়
বিষয়শ্রেণী:কলম্বীয় ফুটবলার
বিষয়শ্রেণী:সুইজারল্যান্ডে প্রবাসী ফুটবলার
বিষয়শ্রেণী:কলম্বীয় প্রবাসী ফুটবলার
বিষয়শ্রেণী:১৯৮৯ কোপা আমেরিকার খেলোয়াড়
বিষয়শ্রেণী:১৯৯১ কোপা আমেরিকার খেলোয়াড়
বিষয়শ্রেণী:কলম্বিয়ার রোমান ক্যাথলিক
বিষয়শ্রেণী:খুনের শিকার পুরুষ
ইদি আমিন

ইদি আমিন (১৯২৪ – আগস্ট ১৬, ২০০৩) উগান্ডার তৃতীয় রাষ্ট্রপ্রধান যিনি ১৯৭১ সাল থেকে ১৯৭৯ সাল পর্যন্ত উগান্ডা শাসন করে। তিনি পূর্ববর্তী রাষ্ট্রপ্রধান মিল্টন অবোতেকে সরিয়ে ক্ষমতা দখল করেন। শুরুর দিকে সাধারণ উগান্ডাবাসী তাকে নিজেদের রক্ষাকর্তা বলে মনে করতো। কিন্তু অল্পকিছুদিনের মধ্যেই আমিন তার রাজনৈতিক সমালোচকদের নিষ্ঠুরভাবে দমনের মাধ্যমে তাদের ধারণা ভুল প্রমাণ করেন। ইদি আমিনের সরকার সর্বপ্রথম যুক্তরাজ্যের সমর্থন অর্জন করেন,যেহেতু পূর্ববর্তী প্রেসিডেন্ট ওবোতে কমিউনিস্টপন্থী ছিলেন। প্রেসিডেন্ট আমিন ছিলেন খুবই হামবড়া স্বভাবের। তিনি নিজেকে তাবৎ পশু ও সমুদ্রের মৎসকুলের অধিশ্বর বলে দাবী করতেন। প্রথমিক শিক্ষা শেষ না করা আমিন নিজেকে ডক্টরেট ডিগ্রিধারী হিসেবে দাবী করতেন। ক্ষমতায় এসে ইদি আমিন বাণিজ্যের উপর স্বদেশের নিয়ন্ত্রণ প্রতিষ্ঠা করার সিদ্বান্ত নেন। এর আগে ভারতীয়রা এবং ব্রিটিশরা উগান্ডার বাণিজ্য নিয়ন্ত্রণ করতো। আমিন ভারতীয়দের এবং ব্রিটিশদের উগান্ডা ত্যাগে বাধ্য করেন। হঠাৎ বণিক বনে যাওয়া উগান্ডিয়ানদের বাণিজ্যে পূর্ব অভিজ্ঞতা ছিল খুবই কম। তাই উগান্ডার পণ্যা সরবরাহ ব্যবস্থা ধসে পড়ে। আমিন উগান্ডার সবচেয়ে বড় রপ্তানিখাত কফির উপর রাষ্ট্রীয় নিয়ন্ত্রণ প্রতিষ্ঠা করেন।
মৃত্যু

২০০৩ সালের ২০শে জুলাই ইদি আমিনের স্ত্রীদের একজন, মদিনা, জানান যে, আমিন সৌদি আরবের জেদ্দার কিং ফাহাদ হাসপাতালে কোমায় সংজ্ঞাহীন ও মরণাপন্ন অবস্থায় রয়েছেন। তিনি উগান্ডার রাষ্ট্রপতি ইয়োয়েরি মুসাভেনির কাছে আবেদন জানান, যাতে আমিন দেশের মাটিতে মরতে পারেন। মুসাভেনি জবাব দেন, আমিন দেশে ফেরা মাত্র তার অপরাধের বিচার করা হবে।

এর এক মাস পরে ২০০৩ সালের ১৬ই আগস্ট আমিনের মৃত্যু হয়, এবং তাকে জেদ্দার রুয়াইস কবরস্থানে দাফন করা হয়।
তথ্যসূত্র
বহিঃসংযোগ

বিষয়শ্রেণী:১৯২৪-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:উগান্ডার রাষ্ট্রপতি
বিষয়শ্রেণী:স্নায়ুযুদ্ধের নেতা
বিষয়শ্রেণী:ফিল্ড মার্শাল
বিষয়শ্রেণী:স্নায়ুযুদ্ধের ব্যক্তি
বিষয়শ্রেণী:১৯২০-এর দশকে জন্ম
বিষয়শ্রেণী:অভ্যুত্থানে ক্ষমতা গ্রহণকারী নেতা
বিষয়শ্রেণী:কাম্পালার ব্যক্তি
বিষয়শ্রেণী:২০শ শতাব্দীর অপরাধী
বিষয়শ্রেণী:আজীবন রাষ্ট্রপতি
বিষয়শ্রেণী:বৃক্ক ব্যর্থতার কারণে মৃত্যু
বিষয়শ্রেণী:নির্বাসিত রাজনীতিবিদ
বিষয়শ্রেণী:পরিকল্পিত গণহত্যায় অপরাধী
বিষয়শ্রেণী:লাইট-হেভিওয়েট মুষ্টিযোদ্ধা
বিষয়শ্রেণী:উগান্ডীয় নির্বাসিত
বিষয়শ্রেণী:সৌদি আরবে উগান্ডীয় প্রবাসী
বিষয়শ্রেণী:উগান্ডীয় জেনারেল
বিষয়শ্রেণী:উগান্ডীয় পুরুষ মুষ্টিযোদ্ধা
বিষয়শ্রেণী:উগান্ডীয় মুসলিম
বিষয়শ্রেণী:উগান্ডীয় রাগবি ইউনিয়নের খেলোয়াড়
বিষয়শ্রেণী:উগান্ডীয় ক্রীড়াবিদ-রাজনীতিবিদ
বিষয়শ্রেণী:বয়স বিতর্ক
১৫ মে

ঘটনাবলী

* ১০০৪ - দ্বিতীয় হেনরি ইতালির রাজা হিসেবে অভিষিক্ত।
*১৬২৫ - অস্ট্রিয়ায় ১৬ বিদ্রোহী কৃষকের ফাঁসি হয়।
*১৭৭৬ - প্রথম বাষ্প চালিত জাহাজ বানানো হয়েছিলো।
*১৮১৮ - বাংলা ভাষার প্রথম সংবাদপত্র বেঙ্গল গেজেট প্রকাশিত হয়।
*১৯৫১ - দৈনিক সংবাদ-এর আত্মপ্রকাশ।
*১৯৫৪ - আদমজি মিলে বাঙালি-অবাঙালি দাঙ্গা। সরকারি হিসাবে নিহত ৪০০, বেসরকারি মতে ৬০০।
*১৯৬০ - কঙ্গো প্রজাতন্ত্র স্বাধীন হয়।
*১৯৭২ - বাংলাদেশকে স্বাধীন দেশ হিসেবে স্বীকৃতি দেয় ব্রাজিল।
*১৯৮৮ - আফগানিস্তান থেকে সোভিয়েত সেনা প্রত্যাহার শুরু।
জন্ম

* ১৩৯৭ - রাজা সেজোং, কোরিয়ার রাজা। (মৃ. ১৪৫০)
* ১৫৬৭ - ক্লাউদিও মোন্তেভের্দি, ইতালীয় গীতিকার।
* ১৬০৮ - রেনে গোপিল, ফরাসি ক্যাথলিক ধর্মপ্রচারক।
* ১৭২০ - ম্যাক্সিমিলিয়ান হেল, স্লোভাকীয় জ্যোতির্বিজ্ঞানী।
* ১৭৭৩ - ক্লেমেন্স ভন মেটরনিখ, জার্মান-অস্ট্রিয়ান রাজনীতিবিদ, রাষ্ট্রনায়ক এবং তার যুগের একজন গুরুত্বপূর্ণ কূটনীতিক। (মৃ. ১৮৫৯)
* ১৭৮৬ - জেনারেল ডিমিট্রিস প্লাপাউটিস, গ্রিসের স্বাধীনতা যুদ্ধের মহান বিপ্লবী সেনানায়ক।
* ১৮১৭ - দেবেন্দ্রনাথ ঠাকুর, ভারতের ধর্মীয় সংস্কারক; রবীন্দ্রনাথ ঠাকুরের পিতা।(মৃ.১৯০৫)
* ১৮৪৮ - ভিক্টর ভাসনেতসভ, রুশ চিত্রশিল্পী।
* ১৮৫৬ - এল ফ্রাঙ্ক বাম, মার্কিন লেখক।
* ১৮৫৭ - উইলিয়ামিনা ফ্লেমিং, স্কটল্যান্ডীয় জ্যোতির্বিজ্ঞানী।
* ১৮৫৯ - পিয়েরে কুরি, নোবেল পুরস্কার বিজয়ী ফরাসি পদার্থবিজ্ঞানী।(মৃ.১৯০৬)
* ১৮৬২ - আর্থার শ্নিজলার, অস্ট্রীয় নাট্যকার।
* ১৮৯০ - ক্যাথেরিন অ্যান পোর্টার, মার্কিন লেখক।
* ১৮৯১ - মিখাইল বুলগাকভ, রুশ লেখক।
* ১৮৯২ - জিমি ওয়াইল্ড, মুষ্টিযোদ্ধা ।
* ১৮৯৫ - প্রেসকট বুশ, মার্কিন সিনেটর এবং জর্জ ডব্লিউ বুশের পিতামহ।
* ১৮৯৫ - উইলিয়াম ডি বায়রন, মার্কিন কংগ্রেসম্যান।
* ১৮৯৮ - আর্লেট্টি ফরাসি মডেল এবং অভিনয়শিল্পী।
* ১৮৯৯ - জিন ইটিন্নি ভ্যালুই, ফরাসি জেনারেল।
* ১৯০২ - রিচার্ড ডি ডেলেই, শিকাগোর মেয়র।
* ১৯০৩ - মারিয়া রাইখ, জার্মান বংশোদ্ভূত গণিতবিদ এবং প্রত্নতত্ত্ববিদ।
* ১৯০৫ -
** ভারতীয় বাঙালি লেখক ও সাহিত্যিক শ্যামলকৃষ্ণ ঘোষ। (মৃ.১৯৮৮)
** জোসেফ কটেন, মার্কিন অভিনেতা।
* ১৯০৭ - সুখদেব থাপার, ভারতীয় মুক্তিযোদ্ধা।(মৃ.১৯৩১)
* ১৯০৯ - জেমস মেসন, ইংরেজ অভিনেতা।
* ১৯১৫ - পল স্যামুয়েলসন, বিখ্যাত মার্কিন অর্থনীতিবিদ ও আধুনিক অর্থনীতির জনক। (মৃ. ২০০৯)
* ১৯১৫ - চারু মজুমদার, ভারতীয় বিপ্লবীনেতা।(মৃ.২৮/০৭/১৯৭২)
* ১৯৩২ - প্রখ্যাত রবীন্দ্র সংগীত শিল্পী সাগর সেন ।(মৃ.০৪/০১/১৯৮৩)
* ১৯৩৫ - টেড ডেক্সটার, বিখ্যাত ইংরেজ ক্রিকেটার।
* ১৯৬৭ - মাধুরী দীক্ষিত, প্রখ্যাত ভারতীয় চলচ্চিত্র অভিনেত্রী।
* ১৯৮১ - প্যাট্রিস এভরা, ফরাসি-সেনেগালীয় আন্তর্জাতিক ফুটবলার।
মৃত্যু

*১১৫৭ - রুশ যুবরাজ ইউরি ডলগোরুক।
*১৮৮৬ - মার্কিন নারী কবি এমিলি ডিকিনসন।
*১৮৯৪ - ভূদেব মুখোপাধ্যায়, একজন বিশিষ্ট লেখক এবং শিক্ষাবিদ।(জ.২২/০২/১৮২৭)
*১৯৩৬ - স্যার রাজেন্দ্রনাথ মুখোপাধ্যায়,ভারতের যশস্বী বাঙালী শিল্পপতি।(জ.২৩/০৬/১৮৫৪)
*১৯৯৪ - সুরকার, কণ্ঠশিল্পী ও সঙ্গীত পরিচালক আবদুল আহাদ।
*২০২৩ - বাংলা চলচ্চিত্রের মিয়াভাই খ্যাত নায়ক, বীর মুক্তিযোদ্ধা ও ঢাকা ১৭ আসনের সংসদ সদস্য আকবর হোসেন পাঠান (ফারুক)। (জ. ১৮/০৮/১৯৪৮)
ছুটি ও অন্যান্য

*আন্তর্জাতিক পরিবার দিবস
বহিঃসংযোগ

বিষয়শ্রেণী:গ্রেগরীয় পঞ্জিকার দিন
বিষয়শ্রেণী:মে
১৭ মে

ঘটনাবলী

* ১৫৪০ - শেরশাহ কনৌজের যুদ্ধে হুমায়ুনকে পরাজিত করেন।
* ১৭৭৫ - ব্রিটিশ ও মারাঠা বাহিনীর মধ্যে আরারের যুদ্ধ সংঘটিত হয়।
* ১৮৮১ - নিউ টেস্টামেন্টের পরিমার্জিত সংস্করণ ছাড়া হয়।
* ১৯০০ - এল ফ্রাঙ্ক বম রচিত কিশোর কাল্পনিক উপন্যাস দ্য ওয়ান্ডারফুল উইজার্ড অব অজ প্রকাশিত হয়।
* ১৯২০ - বিশ্বের প্রথম যাত্রীবাহী বিমান KLM চলাচল শুরু করে।
* ১৯৮১ - শেখ হাসিনার স্বদেশ প্রত্যাবর্তন দিবস।
* ১৯৯৮ - ভারতে কেনিয়াকে হারিয়ে বাংলাদেশ পেয়েছিল ওয়ানডেতে প্রথম জয়ের দেখা।
* ১৯৯৯ - বিশ্বকাপ ক্রিকেটে বাংলাদেশের অভিষেক হয়।
* ২০১৯ - আয়ারল্যান্ডের ডাবলিন শহরের মালাহাইডে ওয়েস্ট ইন্ডিজকে হারিয়ে প্রথম কোনো আন্তর্জাতিক টুর্নামেন্টে শিরোপার স্বাদ পায় বাংলাদেশ।
জন্ম

* ১৬৮২ - বার্থোলুমিউ রবার্টস, ওয়েলশ জলদস্যু। (মৃ. ১৭২২)
* ১৭৪৯ - এডওয়ার্ড জেনার, ইংরেজ চিকিৎসক এবং বৈজ্ঞানিক,গুটিবসন্ত রোগের ভ্যাকসিন আবিস্কারের পথিকৃৎ।(মৃ.২৬/০১/১৮২৩)
* ১৮৪৫ - জ্যাসিন্ট ভার্ডাগুয়ের, কাতালান কবিদের মধ্যে অন্যতম শ্রেষ্ঠ কবি। (মৃ. ১৯০২)
* ১৮৭৩ - ফরাসি চিন্তাবিদ ও গবেষক অঁরি বারব্যুস।
* ১৮৮৩ - পারসিক ও স্বাধীনতা সংগ্রামী খুরশেদ ফ্রানজি নরিন।
* ১৮৮৬ - স্পেনের ত্রয়োদশ আলফনসো, স্পেনের রাজা। (মৃ. ১৯৪১)
* ১৮৮৮ - টিচ ফ্রিম্যান, ইংলিশ ক্রিকেটার। (মৃ. ১৯৬৫)
* ১৮৯৭ -
** নোবেল বিজয়ী (১৯৬৯) নরওয়েজীয় ভৌতরসায়নবিদ ওড হাজেল।
** রবীন্দ্রনাথের স্নেহধন্যা বিশিষ্ট গায়িকা সাহানা দেবী (মৃ.১৯৯০)
* ১৯০০ - আয়াতুল্লা রুহেল্লা খোমিনী, ইরানের ধর্মগুরু।
* ১৯৩২ - পিটার বার্জ, বিখ্যাত অস্ট্রেলীয় আন্তর্জাতিক ক্রিকেটার। (মৃ. ২০০১)
* ১৯৩৬ - ডেনিস হপার, মার্কিন অভিনেতা, চলচ্চিত্র নির্মাতা, আলোকচিত্রী ও চিত্রশিল্পী। (মৃ. ২০১০)
* ১৯৪০ - এলান কে, মার্কিন কম্পিউটার বিজ্ঞানী।
* ১৯৪৫ - ভাগবত চন্দ্রশেখর, ভারতীয় আন্তর্জাতিক ক্রিকেটার।
* ১৯৫১ - পঙ্কজ উদাস, ভারতীয় সঙ্গীতশিল্পী। (মৃ ২৬/০২/২০২৪)
* ১৯৬৭ - মোহাম্মদ নাশিদ, মালদ্বীপের প্রথম প্রেসিডেন্ট।
* ১৯৮২ - রেইকো নাকামুরা, জাপানি অলিম্পিক ও এশীয় রেকর্ড-ধারী সাঁতারু।
মৃত্যু

* ১৭২৭ - রাশিয়ার সম্রাজ্ঞী প্রথম ক্যাথারিন।
* ১৮৭০ - রাধানাথ শিকদার,ভারতীয় বাঙালি গণিতজ্ঞ ও মাউন্ট এভারেস্ট- এর উচ্চতা নিরূপণকারী ও আবিষ্কারক।(জ.১৮১৩)
*১৯১৩ - দ্বিজেন্দ্রলাল রায়, বাঙালি কবি, গীতিকার ও নাট্যকার। (জ.১৯/০৭/১৮৬৩)
*১৯৫৪ - বুলবুল চৌধুরী (রশীদ আহমদ চৌধুরী), বাঙালি নৃত্য শিল্পী।
*১৯৬৫ - উল্লাসকর দত্ত, ভারতীয় বাঙালি বিপ্লবী। (জ.১৮৮৫)
* ১৯৮৭ - কার্ল গুনার মিরডাল, নোবেলজয়ী সুইডিশ অর্থনীতিবিদ ও সমাজবিজ্ঞানী। (জ.০৬/১২/১৮৯৮)
* ২০১৩ - হোর্হে রাফায়েল বিদেলা, আর্জেন্টিনার প্রাক্তন রাষ্ট্রপতি। (জ. ১৯২৫)
* ২০১৪ - জেরাল্ড এডেলম্যান, মার্কিন জীববিজ্ঞানী৷ (জ. ১৯২৯)
ছুটি ও অন্যান্য

* বিশ্ব তথ্য সমাজ দিবস
* নৌ বাহিনী দিবস (আর্জেন্টিনা)
* বিশ্ব উচ্চ রক্তচাপ দিবস
বহিঃসংযোগ

* বিবিসি: এই দিনে
* দি নিউইয়র্ক টাইমস: এই দিনে


বিষয়শ্রেণী:গ্রেগরীয় পঞ্জিকার দিন
বিষয়শ্রেণী:মে
২২ মে

ঘটনাবলী

*১৫৪৫ - আফগান সম্রাট শের শাহ নিহত হন।
*১৭১২ – ষষ্ঠ ক্যারেল হাঙ্গেরির রাজা হিসেবে অভিষিক্ত
*১৭৪৬ – রাশিয়া ও অষ্ট্রিয়া সহযোগিতা চুক্তি স্বাক্ষর।
*১৭৬২ – সুইডেন ও প্রুশিয়া শান্তিচুক্তি স্বাক্ষর।
*১৮০৩ – কানেকটিকাটে প্রথম পাবলিক লাইব্রেরি উদ্বোধন।
*১৮৯৭ – টেমস নদীর তলদেশে ব্লাক ওয়াল টানেল আনুষ্ঠানিকভাবে খুলে দেওয়া হয়।
*১৯২৭ – চীনের নানশানে প্রচণ্ড ভূমিকম্পে দুই লক্ষ লোকের প্রাণহানি।
*১৯৩৯ – জার্মানির বার্লিনে ইতালী ও জার্মানির মধ্যে শান্তি চুক্তি স্বাক্ষরিত।
*১৯৭২ – সিলোনের নাম শ্রীলঙ্কা রাখা হয় এবং দেশটি প্রজাতন্ত্র ঘোষিত হয়।
*১৯৯০ – উত্তর ও দক্ষিণ ইয়েমেনের পররাষ্ট্রমন্ত্রীরা এক যৌথ ঘোষণা পত্রে দুই ইয়েমেনকে একত্রীকরণের কথা ঘোষণা করেন।
*১৯৯৪ - সম্মিলিত জার্মানীর প্রথম প্রেসিডেন্ট নির্বাচিত হন রোমান হারজগ।
*২০০৪ - ভারতের কংগ্রেস জোটের মনোনীত দেশটির ১৭তম প্রধানমন্ত্রী হিসাবে ডঃ মনমোহন সিং শপথ গ্রহণ করেছিলেন।
জন্ম

*১৭৭০- রাজকুমারী এলিজাবেথ।
*১৭৭২ - রাজা রামমোহন রায়, প্রথম ভারতীয় ধর্মীয়-সামাজিক পুনর্গঠন আন্দোলন ব্রাহ্মসমাজের প্রতিষ্ঠাতা এবং বাঙালি দার্শনিক।(মৃ.১৮৩৩)
*১৮২২ - কিশোরীচাঁদ মিত্র, বাঙালী লেখক,সমাজকর্মী।(মৃ.১৮৭৩)
*১৮৫৯ - আর্থার কোনান ডয়েল, স্কটিশ সাহিত্যিক, শার্লক হোম্‌সের গল্পসমূহের জন্য বিখ্যাত।(মৃ.১৯৩০)
*১৯০৭ - অ্যার্জে, বেলজীয় কমিক্স লেখক ও চিত্রকর।
*১৯০৭ - লরন্স অলিভিয়ে, ইংরেজ অভিনেতা ও পরিচালক। (মৃ. ১৯৮৯)
*১৯১৭ - সুনীতি চৌধুরী ঘোষ, ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম নারী বিপ্লবী।(মৃ.১৯৮৮)
*১৯৪৬ - জর্জ বেস্ট, আইরিশ ফুটবলার।
*১৯৫০ - স্বাতীলেখা সেনগুপ্ত, কিংবদন্তি বাঙালি মঞ্চাভিনেত্রী। (মৃ.২০২১)
মৃত্যু

*১১৫৭ – জাপানের সম্রাট গো-রেইজেই।
*১৫৪৫ – আফগান সম্রাট শের শাহ।
*১৮৮৫ - ভিক্টর হুগো, ফরাসি সাহিত্যক, রাজনীতিবিদ এবং মানবাধিকার কর্মী।(জ.১৮০২)
*১৮৯৮ - এডওয়ার্ড বেলামি, মার্কিন লেখক এবং সমাজতন্ত্রী
*১৯৬৬ - টম গডার্ড, ইংরেজ ক্রিকেটার।
*১৯৬৭ – ল্যাংস্টন হিউজ, মার্কিন কবি, কলাম লেখক, প্রাবন্ধিক ও ঔপন্যাসিক।
*১৯৯১ - শ্রীপাদ অমৃত ডাঙ্গে, ভারতের কমিউনিস্ট পার্টির অন্যতম প্রতিষ্ঠাতা ও ট্রেড ইউনিয়ন নেতা ।(জ.১০/১০/১৮৯৯)
*২০১১ -চিদানন্দ দাশগুপ্ত, ভারতীয় চলচ্চিত্র নির্মাতা, চলচ্চিত্র সমালোচক, চলচ্চিত্র ইতিহাসবিদ।(জ.১৯২১)
*২০১৮ - তাজিন আহমেদ, বাংলাদেশী অভিনেত্রী, সাংবাদিক ও উপস্থাপক।
ছুটি ও অন্যান্য

* আন্তর্জাতিক জীববৈচিত্র্য দিবস
বহিঃসংযোগ

* বিবিসি: এই দিনে
* দি নিউইয়র্ক টাইমস: এই দিনে


বিষয়শ্রেণী:গ্রেগরীয় পঞ্জিকার দিন
বিষয়শ্রেণী:মে
বিষয়শ্রেণী:অসম্পূর্ণ দিনতারিখ
২৬ মে

ঘটনাবলী

* ১৭৩৯ - মোগল সম্রাট মহম্মদ শাহ ও ইরানের নাদির শাহের মধ্যে চুক্তি সম্পাদনের ফলে আফগানিস্তান ভারত থেকে পৃথক হয়ে যায়।
*১৮০৫ - নেপোলিয়ন বোনাপার্ট ইতালির রাজা হিসাবে রাজ্যাভিষিক্ত হন।
*১৮৬৫ - আমেরিকার গৃহযুদ্ধের অবসান।
*১৮৭০ - দিনেসিসিলির এটনা আগ্নেয়গিরি থেকে অগ্ন্যুৎপাত শুরু।
*১৮৮১ - ফ্রান্স তিউনিসিয়াকে করায়ত্ত করে এবং নিজ নিয়ন্ত্রনে নিয়ে আসে।
*১৮৯৬ - রাশিয়ার শেষ জার দ্বিতীয় নিকোলাস অভিষিক্ত হন।
*১৮৯৭ - আইরিশ লেখক ব্রাম স্টকারের বিখ্যাত উপন্যাস ‘ড্রাকুলা’ প্রকাশিত হয়।
*১৯১৩ - এমিলি ডানকান ব্রিটেনের প্রথম মহিলা ম্যাজিস্ট্রেট নিযুক্ত।
*১৯১৮ - জার্জিয়া ও আমেরিকার স্বাধীনতা ঘোষণা।
*১৯৪৮ - দক্ষিণ আফ্রিকায় বর্ণবাদী জাতীয়তাবাদী সরকার ক্ষমতায় আসে।
*১৯৬৯ - অ্যাপোলো-১০ নভোযানটি আট দিনের সফল ভ্রমণ শেষ করে পৃথিবীতে অবতরণ করে।
*১৯৭২ - যুক্তরাষ্ট্র ও সোভিয়েত ইউনিয়ন অ্যান্টি ব্যালস্টিক মিসাইল চুক্তিতে স্বাক্ষর করে।
*১৯৭২ - বাংলাদেশকে স্বাধীন দেশ হিসেবে স্বীকৃতি দেয় হাইতি।
*১৯৮১ - পারস্য উপসাগরীয় সহযোগিতা পরিষদ আনুষ্ঠানিকভাবে কাজ শুরু করে।
*১৯৮২ - ভারতের পশ্চিমবঙ্গে দ্বিতীয় বামফ্রন্ট মন্ত্রিসভা শপথ গ্রহণ করেছিল।
*১৯৮৬ - বাংলাদেশের বরিশালে লঞ্চডুবিতে ২৩০ জনের মৃত্যু।
*১৯৯১ - থাইল্যান্ডে অস্ট্রীয় বিমান বিধ্বস্ত হয়ে ২২৩ জনের মৃত্যু।
*১৯৯৪ - নোবেল পুরস্কার জয়ী সাহিত্যিক আলেক্সান্ডার সোলজিনেৎসিন ২০ বছরের নির্বাসন কাটিয়ে নিজ মাতৃভূমি রাশিয়াতে প্রত্যাবর্তন।
*১৯৯৪ - বাংলাদেশ-ভিয়েতনাম দুটি অর্থনৈতিক সহযোগিতা চুক্তি স্বাক্ষর।
*১৯৯৯ - কাশ্মীরের কারগিল সেক্টরে পাকিস্তান-ভারত যুদ্ধ শুরু।
* ২০১৮ - প্রধানমন্ত্রী শেখ হাসিনাকে সম্মানসূচক ডি.লিট উপাধি দেয় কাজী নজরুল বিশ্ববিদ্যালয়।
জন্ম

*১৭০৩ - স্যামুয়েল, ইংরেজ দিনলিপিকার ।
*১৭৯৯ - আলেকজান্ডার পুশকিন, রাশিয়ার তথা রুশ সাহিত্যের অমর কবি ও ঔপন্যাসিক।
*১৮৭৭ - ইসাডোরা ডানকান, মার্কিন নৃত্যশিল্পী। (মৃ.১৯২৭)
*১৯০০ - চেক লেখক ভিতেস্লা ইসাডোরা ডানকান
*১৯২৮ - ভ্লাদিমির অরলফ, সঙ্গীত শিল্পী।
*১৯৭৫ - লরিন হিল সংগীতশিল্পী।
মৃত্যু

*৭৩৫ - বিড, ইংরেজ বেনেডিক্টিয়ান সন্ন্যাসী। (জ. ৬৭২/৬৭৩)
*১৯০৮ -
** নীলমণি ন্যায়ালঙ্কার, বাঙালি কবি, সাহিত্যিক, ঐতিহাসিক ও প্রত্নতাত্ত্বিক। (জ.১৮৪০)
** মির্জা গোলাম আহমদ, ভারতীয় ধর্মীয় নেতা এবং আহ্‌মদীয়া জামা'তের প্রতিষ্ঠাতা।
*১৯৭১ - বিমল মুখোপাধ্যায়, মোহনবাগান অ্যাথলেটিক ক্লাবের বাঙালি ফুটবলার। (জ.১৯১২)
*১৯৭২ - রাজলক্ষ্মী দেবী, বাঙালি অভিনেত্রী। ( জ.১৯০২)
*১৯৭৬ - মার্টিন হাইডেগার, জার্মান দার্শনিক।
*১৯৯৯- শচীন্দ্রনাথ বন্দ্যোপাধ্যায় বাঙালি কবি কথা-সাহিত্যিক ও নাট্যকার। (জ.০৬/০৯/১৯২০)
*২০০৪ - নিকলাই চের্নিখ, রুশ বংশোদ্ভূত সোভিয়েত জ্যোতির্বিজ্ঞানী। (জ. ১৯৩১)
*২০২১ - সুমিত রায়, বাঙালি প্রযুক্তিবিদ ও বিজ্ঞানী, অভিনেতা বিকাশ রায়ের পুত্র। (জ.১২/১০/১৯৪০)
ছুটি ও অন্যান্য

* জাতীয় কাগুজে বিমান দিবস (মার্কিন যুক্তরাষ্ট্র)
বহিঃসংযোগ

* বিবিসি: এই দিনে
* দি নিউইয়র্ক টাইমস: এই দিনে


বিষয়শ্রেণী:গ্রেগরীয় পঞ্জিকার দিন
বিষয়শ্রেণী:মে
বিষয়শ্রেণী:অসম্পূর্ণ দিনতারিখ
২৭ মে

ঘটনাবলী

* ১৬৭৯ - ব্রিটেন হ্যাভিয়াস কার্পাস আইন প্রবর্তন।
* ১৭০৩ - পিটার দি গ্রেট কর্তৃক সেন্ট পিটার্সবুর্গ (লেনিনগ্রাদ) শহরের পত্তন হয় ।
* ১৭৬৭ - কলকাতায় প্রথম প্রটেস্টান্ট গির্জা নির্মিত।
* ১৮৩৭ - আলজেরিয়ার স্বাধীনতাকামী নেতা আবদুল ক্বাদেরের সাথে ফ্রান্স সরকারের একটি শান্তিচূক্তি হয়।
* ১৮৮৩ - তৃতীয় আলেকজান্ডার রাশিয়ার রাজা হন।
* ১৯১৯ - জালিয়ানওয়ালাবাগের হত্যাযজ্ঞের প্রতিবাদে রবীন্দ্রনাথ ‘নাইট’ উপাধি ত্যাগ করে বড়লাট লর্ড চেমস ফোর্ডকে চিঠি দেন।
* ১৯১৯ - এনসি-৪ এয়ারক্রাফট অবতরণ করে লিসবনে, প্রথম উড্ডয়ন শেষ করে।
* ১৯২৬ - মরোক্কোর রিফ এলাকায় ফরাসী ও স্পেনীয় উপনিবেশবাদীদের বিরুদ্ধে মুসলমানদের ঐতিহাসিক গণপ্রতিরোধ বা বিদ্রোহ ব্যর্থতায় পর্যবসিত হয়।
* ১৯২৭ - বৈমানিক চার্লস লিন্ডবার্গ একাকী বিমান চালিয়ে বিশ্বে প্রথম আটলান্টিক মহাসাগর পাড়ি দেওয়ার জন্য যাত্রা শুরু করেন।
* ১৯৩০ - নিউইয়র্কে ১০৪৬ ফুট বিল্ডিংটি জনসাধারণের জন্য খুলে দেওয়া হয়, যেটি সে সময় মানুষের তৈরি দীর্ঘতম ভবন।
* ১৯৩২ - খ্যাতনামা সাহিত্যিক ও মানবতাবাদী রমাঁ রল্যাঁ ও অঁরি বারব্যুস যৌথভাবে আন্তর্জাতিক যুদ্ধবিরোধী সমাবেশ আহবানে করেন।
* ১৯৫২ - ইউরোপীয় প্রতীরক্ষা গোষ্ঠী গঠিত হয়।
* ১৯৭২ - যুক্তরাষ্ট্র ও সোভিয়েত ইউনিয়নের মধ্যে সল্ট-১ চুক্তি স্বাক্ষর।
* ১৯৮৯ - বার্মার সামরিক শাসকগোষ্ঠী দেশের নাম পরিবর্তন করে দ্য ইউনিয়ন অব মায়ানমার রাখে এবং রেঙ্গুনের নাম পালটে রাখে ইয়াঙ্গুন।
* ২০০৬ - ‘জাভা’ ভূমিকম্প ভোর ৫টা ৫৩ মিনিটের সময় তীব্র আঘাত করে ইওগাকার্তায়। প্রায় ৬ হাজার ৬০০ লোকের প্রাণহানি ঘটে।
জন্ম

*১৩৩২ - ইবনে খালদুন, আরব মুসলিম পণ্ডিত। আধুনিক সমাজবিজ্ঞান, ইতিহাস ও অর্থনীতির জনকদের মধ্যে তিনি অন্যতম বিবেচিত হন। (মৃ. ১৪০৬)
*১৮৫২ - বিলি বার্নস, পেশাদার ইংরেজ ক্রিকেটার।
*১৮৬৩ - আর্থার মোল্ড, ইংরেজ ক্রিকেট খেলোয়াড়।
*১৮৯০ - যতীন্দ্রপ্রসাদ ভট্টাচার্য, একজন বাঙালি কবি ।(মৃ.১৪/০৩/১৯৭৫)
*১৯০৩ - যোগেশচন্দ্র বাগল প্রখ্যাত সাংবাদিক ও সম্পাদক ।(মৃ.০৭/০১/১৯৭২)
*১৯২৯ - নীলিমা দাস, ভারতীয় বাঙালি অভিনেত্রী। (মৃ.১৯৯৬)
*১৯৬২ - রবি শাস্ত্রী, ভারতীয় ক্রিকেটার, ভারতীয় ক্রিকেটদলের প্রাক্তন অধিনায়ক, কোচ ও ধারাভাষ্যকার।
*১৯৯৫ - সাবিলা নূর বাংলাদেশী মডেল ও অভিনেত্রী
মৃত্যু

*১৯১০ - রবার্ট কখ, নোবেল পুরস্কার বিজয়ী জার্মান জীব বিজ্ঞানী।(জ.১১/১২/১৮৪৩)
*১৯৩০- স্পেনীয় কথাসাহিত্যিক গাব্রিয়েল মিরো।
*১৯৬৪ - জহরলাল নেহরু, ভারতের প্রথম প্রধানমন্ত্রী।(জ.১৪/১১/১৮৮৯)
*১৯৭৫ - নৃপতি চট্টোপাধ্যায়, বাঙালি অভিনেতা।
*১৯৮৬ - অজয় মুখোপাধ্যায়, পশ্চিম বাংলার চতুর্থ ও ষষ্ঠ মুখ্যমন্ত্রী।(জ.১৯০১)
*১৯৯৫ - শ্যামাদাস চট্টোপাধ্যায় - আন্তর্জাতিক খ্যাতিসম্পন্ন বাঙালি পরমাণুবিজ্ঞানী।(জ.২৯/০৬/১৯০৯)
ছুটি ও অন্যান্য
বহিঃসংযোগ

* বিবিসি: এই দিনে
* দি নিউইয়র্ক টাইমস: এই দিনে


বিষয়শ্রেণী:গ্রেগরীয় পঞ্জিকার দিন
বিষয়শ্রেণী:মে
বিষয়শ্রেণী:অসম্পূর্ণ দিনতারিখ
২৮ মে

ঘটনাবলী

*১৭৪২ - লন্ডনে প্রথম ইনডোর সুইমিং পুল চালু।
*১৮০৪ - নেপোলিয়ন বোনাপার্ট নিজেকে ফ্রান্সের সম্রাট ঘোষণা।
*১৮৭১ - প্যারি কমিউনের পতন ঘটে।
*১৯১৮ - আজারবাইজান ও আর্মেনিয়া স্বাধীনতা ঘোষণা করে।
*১৯১৯ - ভার্সাই চুক্তির মাধ্যমে প্রথম মহাযুদ্ধ সমাপ্ত।
*১৯৩৭ - প্রেসিডেন্ট ফ্রাঙ্কলিন ডি. রুজভেল্ট একটি সুইচ টিপে ক্যালিফোর্নিয়া সানফ্রান্সিসকোর গোল্ডেন গেট ব্রিজ উদ্বোধন করেন।
*১৯৪০ - দ্বিতীয় বিশ্বযুদ্ধে জার্মানির কাছে বেলজিয়াম আত্মসমর্পণ করে।
*১৯৫২ - গ্রিসের নারীদের ভোটাধিকার অর্জিত হয়।
*১৯৬৪ - নয়াদিল্লীতে ভারতের প্রথম প্রধানমন্ত্রী এবং কংগ্রেস নেতা পণ্ডিত জওহরলাল নেহরুর অন্তেষ্টিক্রিয়া সম্পন্ন হয়।
*১৯৬৪ - ফিলিস্তিন মুক্তি সংস্থা বা পিএলও গঠিত হয়।
*১৯৮৭ - ম্যাথু রাস্ট নামে ১৯ বছর বয়সী এক অ্যামেচার বিমান চালক ক্রেমলিনের রেড স্কোয়ারে ছোট একটি সেসনা বিমান অবতরণ করে বিশ্বকে তাক লাগিয়ে দিয়েছিলো।
*১৯৯১ - ইথিওপিয়ার রাজধানী আদ্দিস আবাবাতে বিদ্রোহীদের ট্যাংকবহর প্রবেশ করতে থাকে এবং দেশটিতে ১৭ বছরের মার্ক্সবাদী শাসনের অবসান ঘটে।
*১৯৯৫ - রাশিয়ার নেস্তেগস্কর শহরে প্রবল ভূমিকম্প। দুই হাজার লোকের প্রাণহানি।
*১৯৯৬ - ভারতে অটলবিহারী বাজপেয়ী সরকারের পতন। এইচ. ডি. দেবেগৌড়া প্রধানমন্ত্রী নির্বাচিত।
*১৯৯৮ - পাকিস্তান ৫টি পারমাণবিক বোমার সফল পরীক্ষা করেছে বলে ঘোষণা করে।
*২০১০ জ্ঞানেশ্বরী এক্সপ্রেস লাইনচ্যুত হয়। যাতে প্রায় ১৪১জনের মৃত্যু হয়।
*২০২৩ - নয়াদিল্লিতে বিস্তৃত পরিসরের নতুন ভারতীয় সংসদ ভবনের দ্বারোদ্ঘাটন হয়।
জন্ম

* ১৫২৪ - দ্বিতীয় সেলিম, অটোমান সুলতান। (মৃ. ১৫৭৪)
* ১৭৭৯ - আইরিশ কবি টমাস মুর।
* ১৮৮৩ - বিনায়ক দামোদর সাভারকর, বিপ্লবী ভারতীয় রাজনীতিবিদ এবং ভারতীয় স্বাধীনতা আন্দোলনের সক্রিয় অংশগ্রহণকারী।(মৃ.২৬/০২/১৯৬৬)
* ১৮৮৮ - জিম থর্প, আমেরিকান অ্যাথলেট। (মৃ. ১৯৫৩)
* ১৯০৮ - ইয়ান ফ্লেমিং, ব্রিটিশ লেখক, সাংবাদিক ও নৌ-গোয়েন্দা, ব্রিটিশ কাল্পনিক গোয়েন্দা চরিত্র জেমস বন্ডের চরিত্র নির্মাতা।(মৃ.১২/০৮/১৯৬৪)
* ১৯১১ - বব ক্রিস্প, দক্ষিণ আফ্রিকার ক্রিকেটার। (মৃ. ১৯৯৪)
* ১৯১২ - প্যাট্রিক ভিক্টর হোয়াইট, ১৯৭৩ সালে সাহিত্যে নোবেল পুরস্কার বিজয়ী অস্ট্রেলিয়ার ঔপন্যাসিক।(মৃ.৩০/০৯/১৯৯০)
* ১৯১৫ - জোসেফ গ্রিনবার্গ, প্রভাবশালী ও বিতর্কিত মার্কিন ভাষাবিজ্ঞানী ও আফ্রিকান নৃতত্ত্ববিদ। (মৃ. ২০০১)
* ১৯২৩ - এন টি রামা রাও, ভারতের জনপ্রিয় অভিনেতা, প্রযোজক, পরিচালক ও অন্ধ্রপ্রদেশের প্রাক্তন মুখ্যমন্ত্রী।(মৃ.১৮/০১/১৯৯৬)
* ১৯২৫ - বুলেন্ত এজেভিত, তুর্কি রাজনীতিবিদ, কবি, লেখক, পণ্ডিত, সাংবাদিক এবং ১৬তম প্রধানমন্ত্রী। (মৃ. ২০০৬)
* ১৯৩০ - ফ্রাঙ্ক ড্রেক, মার্কিন জ্যোতির্বিজ্ঞানী ও জ্যোতিঃপদার্থবিজ্ঞানী।
* ১৯৩১ - ক্যারল বেকার, আমেরিকান অভিনেত্রী।
* ১৯৪২ - স্টানলি বি প্রুসিনার, মার্কিন নিউরোলজিস্ট এবং প্রাণরসায়নবিদ।
* ১৯৪৬ - কে. সচ্চিদানন্দন, ভারতীয় কবি এবং সমালোচক।
মৃত্যু

*১৯৪২ - রমাপ্রসাদ চন্দ,ভারতীয় বাঙালি ইতিহাসবিদ ও পুরাতত্ত্ববিদ। (জ.১৫/০৮/১৮৭৩)
*১৯৪৭ - আলফ্রেড অ্যাডলার, অস্ট্রীয় ডাক্তার ও মনোবিজ্ঞানী।
*১৯৭৬ - জয়নুল আবেদিন, বাংলাদেশী চিত্রশিল্পী। (জ.২৯/১২/১৯১৪)
*১৯৯৪ - আসহাব উদ্দীন আহমদ, বাংলাদেশী লেখক, সম্পাদক, রাজনীতিবিদ ও সংগঠক।
ছুটি ও অন্যান্য

* রজঃস্রাব স্বাস্থ্যবিধি দিবস
* আন্তর্জাতিক নারী স্বাস্থ্য দিবস
বহিঃসংযোগ

* বিবিসি: এই দিনে
* দি নিউইয়র্ক টাইমস: এই দিনে


বিষয়শ্রেণী:গ্রেগরীয় পঞ্জিকার দিন
বিষয়শ্রেণী:মে
বিষয়শ্রেণী:অসম্পূর্ণ দিনতারিখ
৩১ মে

ঘটনাবলী

*১৭৯০ - মার্কিন কপিরাইট আইন কার্যকর হয়।
*১৮৫৫ - স্নানযাত্রার দিন মহাসমারোহে দক্ষিণেশ্বর কালীবাড়িতে মা ভবতারিণীর মূর্তি প্রতিষ্ঠা করা হয়।
*১৮৫৮ - ওয়েস্টমিনিস্টার জুড়ে প্রথম ধ্বনিত হয়েছিল বিগ বেনের শব্দ।
*১৮৬৬ - দারুল উলুম দেওবন্দ প্রতিষ্ঠিত হয়।
*১৮৮৯ - প্যারিসএর আইফেল টাওয়ার উদ্বোধন।
*১৯০২ - বোয়ের যুদ্ধের অবসান হয়।
*১৯১০ - দক্ষিণ আফ্রিকান ইউনিয়ন গঠিত।
*১৯৩২ - জাপানের প্রধানমন্ত্রী কি ইনুকাই নিহত হন।
*১৯৩৫ - কোয়েটায় ভূমিকম্পে ৫০ হাজার লোকের মৃত্যু।
*১৯৪১ - জার্মানিতে গোথিক হরফ নিষিদ্ধ ও রোমান হরফ চালু হয়।
*১৯৫২ - ভলগা ডন খালের উদ্বোধন।
*১৯৬১ - দক্ষিণ আফ্রিকা প্রজাতন্ত্র ঘোষিত হয়।
*১৯৮৯ - দক্ষিণ কোরিয়া রানার্স আপ।
*২০০২ - দক্ষিণ কোরিয়ার রাজধানী সিউলে ফিফা বিশ্বকাপ ফুটবলের উদ্বোধন।
জন্ম

* ১৫৭৭ - নূর জাহান, মুঘল সম্রাজ্ঞী ও সম্রাট জাহাঙ্গীরের প্রধান মহিষী ছিলেন। (মৃ. ১৬৪৫)
* ১৭২৫ - অহল্যাবাঈ হোলকার, ভারতের মারাঠা মালওয়া রাজ্যের হোলকর রাণী। (মৃ. ১৭৯৫)
* ১৮১৯ - ওয়াল্ট হুইটম্যান, মার্কিন কবি, প্রাবন্ধিক ও সাংবাদিক। (মৃ. ১৮৯২)
* ১৮৩৪ - কৃষ্ণচন্দ্র মজুমদার, ঊনবিংশ শতকের বাঙালি কবি ও পত্রিকা সম্পাদক। (মৃ.১৩/০১/১৯০৭)
* ১৮৬০ - চিত্রশিল্পী ওয়াল্টার সিকার্ট
* ১৯০৮ - ডন আমিচি, মার্কিন অভিনেতা ও কৌতুকাভিনেতা। (মৃ. ১৯৯৩)
* ১৯১১ - মোরিস আলে, নোবেল পুরস্কার বিজয়ী ফরাসি অর্থনীতিবিদ ও পদার্থবিজ্ঞানী।
* ১৯১২ - চিয়েন-শিউং উ, চীনা-মার্কিন পদার্থবিজ্ঞানী যিনি তেজস্ক্রিয়তা গবেষণায় গুরুত্বপূর্ণ অবদান রেখেছেন। (মৃ. ১৯৯৭)
*১ ৯১৫ - অস্টেলিয়ান কবি ও পরিবেশবিদ জুডিথ রাইট।
* ১৯২২ - ডেনহোম এলিয়ট, ইংরেজ অভিনেতা। (মৃ. ১৯৯২)
* ১৯২৬ - প্রবীর সেন প্রথম বাঙালি ভারতীয় টেস্ট ক্রিকেটার।(মৃ.২৭/০১/১৯৭০)
* ১৯২৮ - পঙ্কজ রায়, ভারতীয় আন্তর্জাতিক ক্রিকেটার। (মৃ.০৪/০২/২০০১)
* ১৯৩০ - ক্লিন্ট ইস্টউড, মার্কিন চলচ্চিত্র পরিচালক, অভিনেতা, প্রযোজক এবং কম্পোজার।
* ১৯৪৫ - রাইনার ভের্নার ফাসবিন্ডার, পশ্চিম জার্মান চলচ্চিত্র নির্মাতা, অভিনেতা, নাট্যকার, মঞ্চ পরিচালক, সুরকার, চিত্রগ্রাহক, সম্পাদক ও প্রাবন্ধিক। (মৃ. ১৯৮২)
* ১৯৪৬ - স্টিভ বাকনর, জ্যামাইকার মন্টেগো বে এলাকার জন্মগ্রহণকারী সাবেক ও বিখ্যাত আন্তর্জাতিক ক্রিকেট আম্পায়ার।
* ১৯৪৯ - টম বেরেঞ্জার, মার্কিন অভিনেতা।
* ১৯৬৩ - ভিক্টর অরবান, হাঙ্গেরির বিশিষ্ট ডানপন্থী রাজনীতিবিদ।
* ১৯৬৫ - ব্রুক শিল্ডস, আমেরিকান অভিনেত্রী, সুপারমডেল ও সাবেক শিশু তারকা।
* ১৯৬৬ - রোশন মহানামা, সাবেক শ্রীলঙ্কান আন্তর্জাতিক ক্রিকেটার।
* ১৯৮৪ - মিলোরাদ কেভিচ, সার্বিয়ান সাঁতারু।
* ২০০১ - ইগা সিওনতেক, পোলিশ টেনিস খেলোয়াড়।
মৃত্যু

* ১৮৩২ - এভারিস্ত গালোয়া, ফরাসি গণিতবিদ।
* ১৯১০ - এলিজাবেথ ব্ল্যাকওয়েল, ব্রিটিশ চিকিৎসক। (জ. ১৮২১)
* ১৯৬৮ - অমিয়চরণ ব্যানার্জি, ভারতীয় বাঙালি গণিতবিদ। (জ. ১৮৯১)
* ১৯৮৬ - জেমস রেইনওয়াটার, মার্কিন পদার্থবিজ্ঞানী। (জ. ১৯১৭)
* ২০০২ - সুভাষ গুপ্তে, ভারতীয় ক্রিকেটার। (জ. ১৯২৯)
* ২০০৪ - বিক্রমণ নায়ার, সাংবাদিক ও অধ্যাপক। (জ.০৯/০৮/১৯৩৬)
* ২০০৬ - রেইমন্ড ডেভিস জুনিয়র, মার্কিন রসায়ন ও পদার্থবিজ্ঞানী। (জ. ১৯১৪)
* ২০০৯ - কমলা দাস, মালায়ালম ও ইংরাজী সাহিত্যের কবি, ঔপন্যাসিক ও ছোটগল্পকার।(জ.১৯৩৪)
* ২০১৪ - মার্থা হাইয়ার, মার্কিন অভিনেত্রী। (জ. ১৯২৪)
* ২০২০ - আবদুল মোনেম, বাংলাদেশি ব্যবসায়ী ও শিল্পপতি। (জ. ১৯৩৭)
* ২০২২ - কৃষ্ণকুমার কুন্নথ, ভারতীয় নেপথ্য সঙ্গীতশিল্পী।(জ.১৯৬৮)
ছুটি ও অন্যান্য

* বিশ্ব তামাকমুক্ত দিবস
তথ্যসূত্র
বহিঃসংযোগ

* বিবিসি: এই দিনে
* দি নিউইয়র্ক টাইমস: এই দিনে


বিষয়শ্রেণী:গ্রেগরীয় পঞ্জিকার দিন
বিষয়শ্রেণী:মে
বিষয়শ্রেণী:অসম্পূর্ণ দিনতারিখ